CELEX: 62018TN0238
Language: hr
Date: 2018-04-12 00:00:00
Title: Predmet T-238/18: Tužba podnesena 12. travnja 2018. – Netflix International i Netflix protiv Europske komisije

201806150661955242018/C 231/352382018TC23120180702HR01HRINFO_JUDICIAL20180412282921Predmet T-238/18: Tužba podnesena 12. travnja 2018. – Netflix International i Netflix protiv Europske komisije
 ---documentbreak--- C2312018HR2810120180412HR0035281292Tužba podnesena 12. travnja 2018. – Netflix International i Netflix protiv Europske komisije
   (Predmet T-238/18)2018/C 231/35Jezik postupka: engleski
      Stranke
   
   
      Tužitelji: Netflix International BV (Amsterdam, Nizozemska), Netflix, Inc. (Los Gatos, Kalifornija, Sjedinjene Američke Države) (zastupnici: E. Batchelor, Solicitor, N. Niejahr, B. Hoorelbeke i A. Patsa, odvjetnici)
   
      Tuženik: Europska komisija
   
      Tužbeni zahtjev
   
   Tužitelji od Općeg suda zahtijevaju da:
   
            —
         
         
            poništi Odluku Komisije od 8. studenoga 2017. o državnoj potpori SA.48950 (2017/N) o produljenju sustava potpora za digitalizaciju filmske baštine koju je prijavila Francuska;
         
      
            —
         
         
            poništi Odluku Komisije od 20. studenoga 2017. o državnoj potpori SA.48907 (2017/N) o produljenju automatskog sustava potpora za audiovizualnu proizvodnju (žanr fikcije i dokumentarni filmovi) koju je prijavila Francuska;
         
      
            —
         
         
            poništi odluku Komisije od 20. studenoga 2017. o državnoj potpori SA.48699 (2017/N) o produljenju automatskog sustava potpora za proizvodnju i pripremu filmskih djela koju je prijavila Francuska; i
         
      
            —
         
         
            naloži Komisiji snošenje vlastitih troškova, kao i troškova društva Netflix u vezi s ovim postupkom.
         
      
      Tužbeni razlozi i glavni argumenti
   
   U prilog tužbi, tužitelji se pozivaju na jedan tužbeni razlog.
   Tužitelji ističu da je Komisija povrijedila članak 108. stavak 3. UFEU-a time što nije pokrenula formalni istražni postupak propisan člankom 108. stavkom 2. UFEU-a prilikom ispitivanja sustavâ državnih potpora koje je prijavila Francuska i koji su predmet pobijanih odluka. Od Komisije je zatraženo pokretanje formalnog istražnog postupka za svaki od triju sustava državnih potpora s obzirom na ozbiljne poteškoće s kojima se susrela prilikom ocjene spojivosti svakog sustava s unutarnjim tržištem. Time što nije pokrenula formalni istražni postupak, Komisija je povrijedila postupovna prava tužiteljâ iz članka 108. stavka 2. UFEU-a.
   Tužitelji ističu da postojanje ozbiljnih poteškoća potvrđuju:
   
            —
         
         
            okolnosti i trajanje postupaka predmetnog ispitivanja koji su doveli do donošenja pobijanih odluka; i
         
      
            —
         
         
            sadržaj pobijanih odluka, osobito u dijelu u kojem se odnose na mehanizme financiranja sustavâ državnih potpora i spojivost tih sustava s odredbama prava Unije kojima se ne uređuju državne potpore.